
ΕΙΣ  ΤΟΥΣ  ΨΑΛ  ΜΟΥΣ. 

Έν  τή  Εβραϊκή  βίβλω  των  Ψαλμών  άνευ  τής  τοΰ  άριθμοΰ  προσθήκης  άνεγράφησαν 
οί  πάντες  και  διαφόρως·  οί  μεν  είσι  συνημμένοι,  οί  δε  διηρημένοι.  Αύ  τίκα  γοΰν  ό 
πρώτος  καί  ό  δεύτερος  κατά  τό  Εβραϊκόν  συνημμένοι·  καί  πάλιν  ό  ένατος, 
συνημμένος  παρ'  ήμΐν,  έν  τώ  Έβραϊκώ  διήρηται  εις  δύο.  Και  πάσα  δε  ή  των  Ψαλμών 
βίβλος  είς  μέρη  πέντε  διήρηται.  Παρατηρητέον  δε,  δτι  μη  κατά  άκολουθίαν  τών  τής 
Ιστορίας  χρόνων  ή  τών  Ψαλμών  σύγκειται  τάξις·  ένήλλακται  δε  παρά  πολλοΐς  τοΐς 
χρόνοις,  ώς  ή  βίβλος  τών  Βασιλειών  δηλοΐ.  Πολλής  γάρ  ειδωλολατρείας  κατα 
κρατησάσης  τοΰ  τών  Ιουδαίων  έθνους,  λήθην  αύτούς  πεποιήσθαι  τών  πατρικών 
Γραφών,  ώς  μηδέ  φαίνεσθαι  βίβλον  τοΰ  Μωσέως  νόμου,  μηδέ  μην  τής  τών  πατέ  ρων 
εύσεβείας  τι  σώζεσθαι  παρ'  αύτοΐς.  Ότε  γοΰν  καί  τούς  προφήτας  άνήρουν, 
διελέγχοντας  αύτών  τάς  δυσσεβείας,  καί  τούτων  ένεκα  τό  πρώτον  τή  τών  Ασσυριών 
παρεδόθησαν  αιχμαλωσία·  μετά  δε  ταΰτά  τινα  τών  προφητών,  περί  τής  συναγωγής 
αύτών  έσπουδακότα,  μετά  γε  τών  λοιπών  καί  την  βίβλον  τών  Ψαλμών 
συναγηοχέναι·  ούκ  άθρόως  εύρόντα  τούς  πάντας,  άλλά  κατά  διαφόρους  χρόνους· 
κατατάττειν  δε  έν  πρώτοις  τούς  πρώτους  εύρισκομένους·  διό  μηδέ  τοΰ  Δαυίδ  έφεξής 
εύρίσκεσθαι  τούς  πάντας,  έν  δέ  τώ  μεταξύ  καί  τών  υιών  Κορέ,  καί  τοΰ  Ασάφ,  καί 
Σολο  μώντος,  καί  Μωσέως,  Αίθάμ  τε  τοΰ  Ισραηλίτου,  καί  Αίμάν,  καί  πάλιν  τοΰ 
Δαυίδ,  εύρίσκεσθαι  άναμίξ  έν  27.57  τή  βίβλω  τεταγμένους·  ού  καθ'  οΰς  έλέχθησαν 
χρό  νους,  άλλά  καθ'  οΰς  εΰραντο.  Τό  δ'  αύτό  εΰροις  γε  γενημένον  καί  έν  ταΐς  τών 
προφητών  περικοπαΐς.  Τούς  δέ  μετά  τον  πρώτον  καί  δωδέκατον  άνεπιγρά  φους 
ψαλμούς,  καί  τούς  έπιγραφήν  έχοντας,  ού  δηλοΰντας  τίνος  είσίν,  έκείνων  είναι 
παΐδες  Εβραίων  φασί,  ών  τούνομα  φέρεται  έν  ταΐς  τών  άνεπιγράφων 
προτεταγμέναις.  Τον  δέ  πρώτον  καί  δεύτερον,  ένα  όντας  άμφω,  τοΰ  Δαυίδ  ύπάρχειν 
ήγοΰμαι,  διά  τό  πάν  τας  τούς  έν  τώ  πρώτω  μέρει  τών  Ψαλμών  έφεξής  αύτοΰ  είναι. 
Από  γοΰν  τοΰ  τρίτου  μέχρι  τοΰ  μ'  τοΰ  Δαυίδ  έπιγράφονται  οί  πάντες·  διό  μοι 
δοκοΰσιν  ύπάρ  χειν  τοΰ  αύτοΰ  δ  τε  πρώτος  καί  ό  δεύτερος.  Πιστοΰ  ται  δέ  λόγον  ή 
τών  Πράξεων  τών  άποστόλων  βίβλος,  έν  ή  εϊρηται·  Δέσποτα,  σύ  έποίησας  τον 
ούρανόν  καί  τήν  γήν,  καί  την  θάλασσαν,  καί  πάντα  τά  έν  αύτοΐς·  ό  τοΰ  πατρός  ήμών 
διά  Πνεύματος  άγιου  στόματος  παιδός  σου  Δαυίδ  είπών  Τνα  τί  έφρύαξαν  έθνη,  καί 
λαοί  έμελέτησαν  κενά;  Σα  φώς  γάρ  διά  τούτων  τον  β'  ψαλμόν  τοΰ  Δαυίδ  έφησεν 
είναι.  Αποσεσιωπήσθαι  δέ  είκός  έπ'  αύτόν  τήν  τοΰ  Δαυίδ  προγραφήν,  διά  τό  γυμνήν 
έχειν  περί  τοΰ  Κυ  ρίου  προφητείαν,  έν  ή  εϊρηται·  Κατά  τοΰ  Κυρίου  καί  κατά  τοΰ 
Χριστοΰ  αύτοΰ.  Οίς  άκολούθως  έπιλέγει  έξ  αύτοΰ  τοΰ  προσώπου  τοΰ  Χριστοΰ  τό· 
Κύριος  είπε  προς  μέ·  Υιός  μου  εί  σύ.  Φέρονται  τοίνυν  ψαλμοί  οί  πάντες  ρν'.  Τινές  δέ 
νομίζουσι  τούς  πάντας  είναι  τοΰ  μακαρίου  Δαυίδ·  ού  σημαίνεται  δέ  τοΰτο.  Οί  μέν  γάρ 
πάντες  άναφέρονται  τοΰ  Δαυίδ·  έν  δέ  ταΐς  έπιγραφαΐς  δείκνυται  τίς  τίνος  ψαλμός 
γεγένηται.  Τέσσαρες  γάρ  άρχοντες  ωδών  έξελέγησαν,  σπη'  άκόλουθοι.  Τών  ούν 
τεσσάρων  άρχόντων  παράκεινται  ψαλμοί,  ώς  καί  αί  έπιγραφαί  διδάσκουσιν.  Όπόταν 
γάρ  λέγη·  Ψαλμός  τοΐς  υίοΐς  Κορέ,  Αίθάν,  Ασάφ,  καί  Αίμάν  αύτοί  ψάλλουσιν  οί  υιοί 
Κορέ,  Αίθάν,  Ασάφ,  καί  Αίμάν.  Όταν  εΐπη,  Ψαλμός  τοΰ  Ασάφ,  αύτός  είπεν  ό  Ασάφ· 
όταν  εϊπη,  Ψαλμός  τοΰ  Ίδιθούμ,  αύτός  ψάλλει  Ίδιθούμ·  όπόταν  εϊπη,  τοΰ  Δαυίδ, 
αύτός  λέγων  ήν  Δαυίδ·  έπάν  δέ  λέγη,  τώ  Δαυίδ,  ύφ'  έτέρων  λέγεται  είς  τον  Δαυίδ. 

Είσί  μέν  οί  πάντες  ρν',  ών  οβ'  είσΐ  τοΰ  Δαυ'ΐδ,  θ'  δε  τώ  Δαυίδ,  ιβ'  τοϋ  Άσάφ,  ιβ'  τοΐς 
υίοΐς  Κορέ,  είς  τοΰ  Ίδιθούμ,  είς  τοΰ  Αίθάμ,  εις  τοΰ  Αίμάν,  εις  τοΰ  Σαλομών,  δύο 
Αγγαίου  καί  Ζαχαρίου,  ανεπίγραφοι  λθ'  καί  είς  Μωσέως·  πάντες  ρν'.  Δει  τοίνυν 
θεωρήσαι  τό  μυστήριον  τίνι  λόγω,  διαφόρων  ωδών  ύπαρχόντων,  καί  μή  πάντων 
των  ψαλμών  όντων  Δαυίδ,  άναφέρεται  είς  τον  Δαυίδ·  καί  τοΰτο  ού 
παραδραμούμεθα.  Τούτου  γάρ  χάριν  έπεγράφη,  έπεί  αύτός  αίτιος  γεγένηται  τοΰ  είναι 
ταΰτα·  αύτός  γάρ  εξέλεξε  τούς  φδούς.  Αύτός  τοίνυν  αίτιος  γενόμενος  ήξιώθη  τής 
τιμής  ταύτης,  ίνα  πάντες  δσα  είπαν  οί  ώδοί  είς  τον  Δαυ'ΐδ  καταλογισθή.  27.60  Ότι 
προφήτης  ύπάρχων  ό  Δαυ'ΐδ,  καί  ήνεωγμένους  έχων  τούς  ένδον  οφθαλμούς,  καί 
είδώς,  δτι  χαίρουσι  τή  πτώσει  των  άνθρώπων  τα  πονηρά  πνεύματα,  καί  πάλιν 
άντιλυποΰνται  ήττώμενα  επί  τή  διορθώσει  τών  άνθρώπων,  πάντως  δτι  νοητώς  τάς 
κατ'  αύτών  προσευχάς  έποιεΐτο,  έκ  τών  αισθητών  εχθρών  προς  αύτά 
μεταβαλλόμενος.  Εί  γάρ  μή  κατά  τοΰτον  τον  τρόπον  έκλάβωμεν  τον  σκοπόν  τών 
προφητών,  ού  μόνον  ούδεμίαν  οικοδομήν  έκ  τών  παρ'  αύτοϊς  είρημένων  προς 
κτήσιν  πραότητος  έξομεν,  άλλά  καί  σκληράν  τινα  καί  έναντίαν  τής  εύαγγελικής 
διδασκαλίας  διάθεσιν  άναληψόμεθα  έκ  τοΰ  κατεύχεσθαι  συχνώς  τών  έχθρών,  καί  μή 
άγαπαν  μυριοντάκις  λέγοντος  τοΰ  Δαυ'ΐδ,  Αίσχυνθείησαν  καί  έντραπείησαν  πάντες 
οί  έχθροί  μου,  καί  μή  αίσχυνθείην  έγώ.  Ταΰτα  δέ  ούκ  αν  πεισθείημεν  ούτως 
είρηκέναι  άνδρας  προφήτας  καί  φίλους  Θεοΰ,  εί  μή  τώ  προειρημένα)  τρόπω.  Οΰτω 
γάρ  χρή  νοεϊν  τον  φιλόπονον,  ένθα  αν  έπαρώμενον  εύροι  προφήτην,  έπί  τούς 
νοητούς  έχθρούς  άπό  τών  αισθητών  μεταβάλλοντα.  Λοιπόν  δη  κατασχολάζεσθαι  τον 
άσκητήν  παντός  ρήματος  την  κατανόησιν. 

